《八声甘州 题张子白边城插柳图》
清代·杨芳灿

拍金笳、别谱柳枝歌，搀入角声多。渺荒寒一片，夕阳影里，摇兀明驼。

记否藏乌亭榭，春水碧于罗。更层阴驻马，旧梦蹉跎。

惆怅风姿如许，恁孤根无分，移傍灵和。认塞烟沙雨，此地我曾过。

向离亭、送君西去，折长条、宛转奈愁何。人空老，汉南冂首，此树婆娑。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。